**Den Norske Kirke**

**Askim menighet**

**Kirkegata 31**

**1814 Askim**  **Askim, 04.06.2024**

**Endret 14.06.2024**

 OBS: MØTET BLE AVLYST PGA FOR STORT FORFALL BLANT MEDL.

**Innkalling til møte i Askim menighetsråd**

Tid: **Onsdag 19.06.24 klokka 19. OBS: tidspunkt**

Sted: Grøtvedt menighetssenter, Askim

Innkalte: Inger Marie Ask Ellefsen, Annvor Greibesland, Jan Edgar Fredriksen, Arne Lein, Kjell Oddvar Dahl, Niklas Karlsen, Preben Hodt. Kåre Sundbrei (vara)

Fra administrasjonen: daglig leder Gunnlaug Brenne.

 Meldt forfall: Inger Marie Ellefsen (kan møte fra kl 20), Jan Fredriksen, Niklas Karlsen.

Vara Kåre Sundbrei innkalles med stemmerett.

Det blir ikke sommeravslutning, og møtet berammes til klokka 19.

Kort åpning av møtet ved Annvor Greibesland.

**Sak 38/24** **Godkjenning av møteinnkalling.**

**Sak 39/24 Godkjenning av sakliste**

**Sak 40/24 Godkjenning av møtebok fra møte 23.05.2024.**

**Sak 41/24 Fortsettelse av strategiutviklingsprosess (saken utsettes)**

Leder og daglig leder foreslår at saken utsettes pga forfall fra flere menighetsrådsmedlemmer til dagens møte. Ansatte innkalles isteden til neste møte/det møtet der strategisaken skal behandles.

Vedlegg i saken: Referat fra strategisamlingen i mars. MR-leders notat om strategiutviklingen.

Det blir et arbeidsmøte med MR og ansatte om Strategiutviklingsprosessen.

Kjell leder prosessen. Preben sier noe om dokumentene som foreligger.

Drøfting ut fra dette, innspill fra ansatte og medlemmene i MR som jobber i to-tre grupper. Alle grupper prioriterer 4-5 områder.

Dokumenter/bakgrunn for saken:

* alt planverk som er vedtatt og nåværende tiltak skal samles i “Kirka Vår” og gi grunnlag for oversikt over nåværende aktivitet. Ikke tilgjengelig/ferdig lagt inn før til høsten.
* Notat fra strategisamling i mars
* Notat fra MR-leder
* Oppsummering og spørsmål ut fra disse to over, v/Gunnlaug:

**Gunnlaugs oppsummering av hovedsatsingsområder: (ikke i prioritert rekkefølge)**

* Barn/unge gjennom TOL og kontinuerlige tiltak. Tette “huller.” Få igang Tweens-arbeid, vil kanskje ungdomsarbeid være lettere å få igang om noen år som en følge av Tweens-satsingen?
* Utvide diakonitilbudet enda mer. Nå i enda større grad de svakest stilte i samfunnet; samarbeide enda mer med andre lokale aktører. Mange foreslåtte tiltak; hva kan vi samarbeid best med andre om? Hva kan vi sette igang selv relativt enkelt? Utvide tilbudet på Kirkekroa?
* Fordypning av troen og satsing på “kjernemenigheten” (dette kan kombineres med å satse på og rekruttere frivillige): mange foreslåtte tiltak; velge ut ett og satse på det?
* Frivillighet; både rekruttere, men også beholde frivillige. En frivillig Frivillighetskoordinator som samarbeider med ansatte?
* Styrke givertjenesten.
* Dugnadsgruppe Grøtvedt.
* Hva kan MR-medlemmene konkret gå inn i selv?
* Kirkemusikk er ikke nevnt noe spesielt i de to dokumentene. Bør ha med noe om dette i strategiplanen.

*Forslag til vedtak:*

Det oppnevnes fire personer (2 fra MR og 2 fra ansatte) i en arbeidsgruppe som jobber videre med å utforme et arbeidsdokument som følge av dagens prosessmøte. Dokumentet kan brukes som grunnlag for forslag til vedtak i menighetsrådet i strategiutviklingssaken til høsten.

**Sak 42/24 Drift av Kirkekroa**

Vedlegg i saken: Mandatet til arbeidsgruppen. Forslag fra arbeidsgruppen (ettersendes.)

Askim menighetsråd fikk i oppdrag av fellesrådet å lede en prosess som skal utrede hvordan driften av Kirkekroa kan gjøres de nærmeste årene. Forslaget skal sendes videre til fellesrådet for behandling. Det ble vedtatt et mandat for en arbeidsgruppe. Denne arbeidsgruppen legger frem sitt arbeid i dagens menighetsrådsmøte dersom gruppen er ferdig med sitt arbeid. Forslag fra arbeidsgruppen ettersendes eventuelt.

**Sak 43/24** **Orienteringssaker**

**Fra soknepresten:**

**Fra daglig leder:**

* Oppdatering om fremdriften i brannvernarbeidet på Grøtvedt.

**Fra leder i rådet:**

* Kjell tar med til FR-møte innspill fra Askim MR om at vi ønsker en god prosess ifht økonomisk gjennomgang og evnt videre innsparinger i fellesrådets budsjett.
* Kjell informerer om FR sitt vedtak den 6.6.24 om G2, og ber MR drøfte sitt ansvar ifht finansiering dersom frivillighet og ofring ikke dekker utgiftene til den andre G2 i mnd.

*Forslag til vedtak:*

Tas til orientering.

**Sak 44/24 Eventuelt**

Eventueltsaker meldt inn av Annvor Greibesland:

* Hvordan jobbes det med/jobber vi med minnesmerke ved Askim kirke, og hva er status? **Svar:** Minnelund i Askim har fått en liten forsinkelse grunnet krav fra kommunen om ny reguleringsplan for området, det vedtaket er påklaget da området er regulert for gravlegging helt tilbake til Professor Pedersens arealplan i 1942. Når det gjelder minnesmerke, så har vi måttet ta noen valg knyttet til økonomi. Hele området må dreneres på grunn av overvann, det spiser betydelig av budsjettet på 500 000,-. For å få til en god løsning har vi valgt å bruke steinmonument, larvikitt som er lokalt fra Larvik. Den har sammen fargetoning som gjerdestolpene og de granittbelagte delene av kapellet. Vi har planlagt å sette opp dette monumentet ved inngangen til minnelunden på venstre side av kapellet. I tillegg blir det gruset gangsti langs gjerdet fra søndre p-plass (første parkering til gravplassen på høyre side før man kommer til gravplassen). For å komme i mål innen rimelig tid og samtidig ikke overgå budsjett, samt å ha minnelig fremgang i prosjektet, har vi valgt å styre prosessen selv. Gravplass er underlagt fellesrådet og således viktig å ha både ansvar og kontroll.
* På årsmøtet ble det stilt spørsmål vedr den økonomiske situasjonen for Menighetssenteret. At utleieinntekt ble forstått at skulle gå til Askim menighet og driften av huset bekostes av fellesrådet. Kan vi få en redegjørelse for dette? **Svar:** Dette er feil oppfattet. Grøtvedt menighetssenter er i sin helhet menighetens eiendom og ansvar etter at forrige menighetsråd ønsket at driften i sin helhet skal være i menighetens regnskap, og både utgifter og inntekter tilfaller menigheten. Dette fremgår av vedtatt årsbudsjett for menigheten.
* Altertavle i menighetssenteret savnes og vi ønsker kjennskap til saken og status. **Svar:** her må det noen undersøkelser til, vi kommer tilbake til saken til høsten.

Eventueltsak:

* Læringsverkstedet Askim Solkollen som er leietaker på Grøtvedt menighetssenter melder nå i juni inn et behov for å bygge et takoverbygg mellom de to inngangsdørene deres, for å kunne skjerme barnevogner mot sol og regn når de står ute og sover. Pga stor utgift til brannvarslingsanlegg i år vurderer leder og daglig leder at vi må utsette dette behovet til neste budsjettår.

Vel møtt!

Kjell Dahl (sign.)  Gunnlaug Brenne

Leder i rådet  daglig leder